Úradný vestník L 282 , 26/10/2001 S. 0081 - 0087



Rozhodnutie Komisie z 23. októbra 2001, ktorým sa mení a dopĺňa rozhodnutie 93/197/EHS týkajúce sa dovozov zvierat koňovitých zo Saint Pierre a Miquelon (oznámené pod číslom dokumentu C(2001) 3166) (Text s významom pre EHP) (2001/754/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna 1990 o podmienkach týkajúcich sa zdravia zvierat, ktorými sa riadi premiestňovanie a dovoz z tretích krajín zvierat koňovitých [1], naposledy zmenenú a doplnenú rozhodnutím Komisie 2001/298/ES [2], a najmä na jej článok 13 ods. 2, článok 15, článok 16, článok 19 písm. i a ii, keďže: (1) rozhodnutím Rady 79/542/EHS [3], naposledy zmeneným a doplneným rozhodnutím Komisie 2001/731/ES [4], bol vytvorený zoznam tretích krajín, z ktorých členské štáty povolia dovozy hovädzieho dobytka, ošípaných, zvierat koňovitých, oviec a kôz, čerstvého mäsa a mäsových výrobkov; (2) Saint Pierre a Miquelon sú začlenené do časti 1 rozhodnutia 79/542/EHS, tým pádom sú dovozy zvierat koňovitých do členských štátom v zásade povolené; (3) rozhodnutie Komisie 93/197/EHS [5], naposledy zmenené a doplnené rozhodnutím 2001/619/ES [6] stanovilo podmienky týkajúce sa zdravia zvierat a veterinárnu certifikáciu pre dovozy registrovaných zvierat koňovitých a zvierat koňovitých určených na chov a produkciu; (4) po veterinárnej inšpekčnej misii spoločenstva v Saint Pierre a Miquelon sa zdravotný stav zvierat koňovitých javí byť pod uspokojivou kontrolou veterinárnych služieb a najmä dostupnosť karanténnej stanice umožňuje bezpečné dovozy do Saint Pierre a Miquelon zvierat koňovitých z tretích krajín; (5) z tohto dôvodu sa javí vhodným stanoviť podmienky týkajúce sa zdravia zvierat a veterinárnu certifikáciu dovozov do členských štátov zvierat koňovitých v súlade so situáciou týkajúcou sa zdravia zvierat dotknutej tretej krajiny a príslušne zmeniť a doplniť rozhodnutie 93/197/EHS; (6) keďže z dôvodov jasnosti sa v prípade zmien a doplnkov zoznamov tretích krajín musí používať ISO kód krajiny; (7) opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty povolia dovozy registrovaných zvierat koňovitých a zvierat koňovitých určených na chov a produkciu zo Saint Pierre a Miquelon spĺňajúcich požiadavky osvedčenia o zdravotnom stave zvierat uvedenom v prílohe II (G) rozhodnutia 93/197/EHS. Článok 2 Rozhodnutie 93/197/EHS sa mení a dopĺňa takto: 1. K prílohe I sa pridáva nasledovné: "Skupina G Saint Pierre a Miquelon (PM)" 2. K prílohe II sa pridáva nasledovné: a) "G Certifikát o zdravotnom stave pre dovozy registrovaných zvierat koňovitých a zvierat koňovitých určených na chov a produkciu z tretích krajín zatriedených do skupiny G." ; b) príloha k tomuto rozhodnutiu. Článok 3 Toto rozhodnutie je adresované členským štátom. V Bruseli 23. októbra 2001 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 102, 12.4.2001, s. 63. [3] Ú. v. ES L 146, 14.6.1979, s. 15. [4] Ú. v. ES L 274, 17.10.2001, s. 22. [5] Ú. v. ES L 86, 6.4.1993, s. 16. [6] Ú. v. ES L 215, 9.8.2001, s. 55. -------------------------------------------------- PRÍLOHA " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " --------------------------------------------------